Diari Oficial de la Generalitat Valenciana


Sumari del DOGV 9496, del 23-12-2022 (2022/12136)

ACORD de 16 de desembre de 2022, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Gátova per a la construcció de via de ciclovianants per a dotar d'accessos al complex esportiu municipal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12488


Data del document
:   16-12-2022

Organisme emissor
:   Presidència de la Generalitat

Tipus de document
:   Acord

ACORD de 16 de desembre de 2022, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Gátova per a la construcció de via de ciclovianants per a dotar d'accessos al complex esportiu municipal. [2022/12599]  
Antecedents de fet  
  
Primer. L'Ajuntament de Gátova, mitjançant un acord del Ple de 10 de febrer de 2022, va aprovar definitivament el projecte d'obres per a la construcció de via de ciclovianants per a dotar d'accessos al complex esportiu municipal.  
Segon. S'ha acreditat en el procediment la formalització de l'acta de replanteig del projecte on consta la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació forçosa va ser aprovada inicialment, mitjançant l'acord del Ple de l'Ajuntament de Gátova de 2 de setembre de 2022.  
  
Consta que l'expedient d'expropiació forçosa va ser sotmés a informació pública, mitjançant un anunci publicat en el Butlletí Oficial de la Província de València núm. 177, de 14 de setembre de 2022, i en el tauler d'anuncis de l'ajuntament. Per la Secretaria de l'Ajuntament s'ha certificat que no s'ha presentat cap al·legació.  
Així mateix, es va dur a terme la notificació individualitzada a totes les persones interessades en el procediment d'expropiació forçosa sense que es presentaren al·legacions, segons certifica la Secretaria de l'Ajuntament.  
Quart. La relació definitiva de béns i drets va ser aprovada definitivament en els acords del Ple de dates 21 d'octubre de 2022 i 18 de novembre de 2022.  
Cinqué. La sol·licitud d'urgent ocupació de béns i drets afectats per l'expropiació es va formular en l'acord del Ple de 18 de novembre de 2022, i hi consten els motius següents:  
«Que la consideració d'aquesta obra com a urgent, necessària i prioritària, ja va ser manifestada en l'acord plenari adoptat en data 10 de febrer de 2022, en el qual es va aprovar del projecte tècnic per a l'execució de l'obra denominada «Construcció de via de ciclovianants per a dotar d'accessos el complex esportiu municipal»- i que aquesta obra té per objecte connectar els ciclovianants amb el nucli urbà de la població i la zona urbana de la Tejería, la piscina municipal i el futur complex esportiu municipal, evitant els greus riscos que pateixen els vianants i ciclistes transitant per la carretera CV-25, la qual manca de voral i de carril bici.  
Havent donat compte de l'informe subscrit per l'arquitecta municipal [...], de 7 de novembre de 2022, que consta en l'expedient, mitjançant el qual es manifesta:  
«Primer. Que la necessitat de la declaració d'urgència ve motivada per la concurrència de circumstàncies i causes reals en relació al projecte d'obra que s'executarà la construcció de via de ciclovianants per a dotar d'accessos el complex esportiu municipal.  
Segon. Que aquesta construcció discorre paral·lela a la carretera CV-25, la qual presenta una secció transversal insuficient per a garantir la seguretat dels transeünts de la via, atés que manca de vorals i carril bici, té una escassa visibilitat i suporta una elevada densitat de trànsit, tant de vehicles, com de ciclistes i vianants, especialment els caps de setmana i períodes de vacances on augmenta considerablement la població de la zona.  
Davant el que s'ha exposat anteriorment, al meu parer, la tècnica que subscriu el present informe proposa la urgència de desviar el trànsit de vianants i ciclistes de la carretera CV-25 a través de la nova via de ciclovianants, amb la finalitat d'evitar la sinistralitat».  
Sisé. En l'expedient administratiu consta, a més, el certificat de la retenció de crèdit, d'acord amb el que s'estableix en l'article 52 de la Llei sobre expropiació forçosa de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.  
  
Fonaments de dret  
  
I. L'Ajuntament de Gátova té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. Segons l'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis compresos en aquests a l'efecte de la seua expropiació forçosa.  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament de la Llei sobre expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per l'ocupació urgent.  
  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 5/2019, de 16 de juny, del president de la Generalitat, pel qual determina el nombre i la denominació de les conselleries, i les seues atribucions, el Consell, en la reunió del 16 de desembre de 2022,  
  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per l'Ajuntament de Gàtova, per a la construcció de via de ciclovianants per a dotar d'accessos el complex esportiu municipal.  
  
Relació de béns i drets afectats  
  
1. Finca de naturalesa urbana situada en CM Fuente Tejeria 1 de Gátova (València), amb referència cadastral 0684923BZ0051H2365GE, d'extensió superficial 1.341 metres quadrats, de forma irregular. No consta la seua inscripció en el Registre de la Propietat.  
Coeficient: 100 %.  
Ús: agrícola (plantat amb oliveres).  
Càrregues o gravàmens: no es coneixen.  
Destí del bé: espai inclòs en l'obra denominada «Construcció de via de ciclovianants per a dotar d'accessos el complex esportiu municipal».  
  
Estat de conservació: adequat al seu ús.  
Titulars: Vicente Romero Martínez i María Isabel Romero Romero  
Altres circumstàncies rellevants: no hi consten.  
  
2. Finca de naturalesa rústica situada en polígon 5, parcel·la 624, partida o paratge Tejería, de Gátova (València), amb referència cadastral 04416F220667037110NN, d'extensió superficial 801 metres quadrats, de forma irregular. No consta la seua inscripció en el Registre de la Propietat.  
Coeficient: 100 %.  
Ús: agrícola (plantat amb oliveres).  
Càrregues o gravàmens: no es coneixen.  
Destí del bé: espai inclòs en l'obra denominada «Construcció de via de ciclovianants per a dotar d'accessos el complex esportiu municipal».  
  
Estat de conservació: adequat al seu ús.  
Titulars: Vicente Romero Martínez i María Isabel Romero Romero.  
Altres circumstàncies rellevants: no hi consten.  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
  
Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 16 de desembre de 2022  
  
La consellera secretaria,  
AITANA MAS MAS